pythainlp/thai_wikipedia_clean_20230101 huggingface dataset:
เดิมชาวกฺ๋องนับถือผี แต่ปัจจุบันชาวกฺ๋องนับถือศาสนาพุทธ มีวัดประจำชุมชนสำหรับประกอบศาสนพิธี เคยมีมิชชันนารีเข้าไปเผยแผ่ศาสนาคริสต์กับชาวกฺ๋องแต่ไม่ประสบความสำเร็จ ทั้งนี้ชาวกฺ๋องยังคงความเชื่อในการไหว้ผีหมู่บ้าน (พีกังเฮเคีย) ซึ่งพิธีกรรมเหล่านี้จะมี "จาจ้ำ" คือ "เจ้าจ้ำ" ซึ่งรับอิทธิพลจากวัฒนธรรมลาว เป็นผู้นำทางจิตวิญญาณมาประกอบพิธี นอกจากนี้ยังมีพิธีเรียกขวัญ (เก๊กเคีย) ต้องใช้หมอทำขวัญมาประกอบพิธีเมื่อมีคนเจ็บป่วยหรือไม่สบาย และมีการเล่นผีกระด้ง สำหรับเสี่ยงทาย อย่างเดียวกับวัฒนธรรมมอญ
เฮอร์เบิร์ต ไซมอน
ศาสตราจารย์ เฮอร์เบิร์ต เอ. ไซมอน  แห่งมหาวิทยาลัยคาร์เนกี-เมลลอน ที่เมืองพิตต์สเบอร์ก รัฐเพนซิลเวเนีย เป็นนักเศรษฐศาสตร์ชาวอเมริกันซึ่งได้รับรางวัลโนเบลสาขาเศรษฐศาสตร์สำหรับปี ค.ศ. 1978 จากผลงานค้นคว้าวิจัยในกระบวนการตัดสินใจภายในองค์การที่ประกอบการเศรษฐกิจ ซึ่งในปัจจุบันมิได้ถูกผูกขาดโดยผู้ประกอบการเพียงคนเดียว หากเป็นการตัดสินใจร่วมกันของบุคลากรหลายคนในองค์การนั้นๆ
ผลงานทางวิชาการของไซมอนแผ่ไกลไปจากบรรดาสาขาวิชาที่ได้รับมอบหมายให้สอนในมหาวิทยาลัยคือ รัฐศาสตร์, การบริหาร, จิตวิทยาและวิชาที่เกี่ยวกับข้อมูลข่าวสารหรือสารสนเทศ ศาสตราจารย์เฮอร์เบิร์ต ไซมอนมีผลงานในหลายสาขาวิชาอื่นๆ ซึ่งรวมถึงทฤษฎีวิทยาศาสตร์, คณิตศาสตร์, สถิติประยุกต์, “โอเปเรชั่น แอนาไลซีส” , เศรษฐศาสตร์, และการบริหารธุรกิจ ในทุกๆ สาขาวิชาที่ได้ทำการค้นคว้าวิจัย, ไซมอนจะมีเรื่องที่สำคัญมาบอกกล่าว, ซึ่งที่ถือเป็นหลักก็คือ ท่านศาสตราจารย์จะได้พัฒนาแนวคิดของตนเองในสาขาวิชานั้น ถึงระดับที่สามารถใช้เป็นฐานสำหรับการศึกษาหาข้อมูลต่อไปได้
อย่างไรก็ตามก็ต้องถือว่า เฮอร์เบิร์ต ไซมอนเป็นนักเศรษฐศาสตร์ในความหมายที่กว้างที่สุดของคำว่า “นักเศรษฐศาสตร์” และชื่อเสียงเกือบทั้งหมดก็จะเกี่ยวข้องกับตำราว่าด้วย โครงสร้างและกระบวนการตัดสินใจภายในองค์การที่ประกอบการเศรษฐกิจ, ซึ่งเป็นอะไรที่ค่อนข้างจะใหม่ในแวดวงของการวิจัยทางเศรษฐศาสตร์
ในวิชาเศรษฐศาสตร์ยุคก่อนๆ ไม่ได้มีการแยกกันระหว่างกิจการธุรกิจ (enterprise) และผู้ประกอบการ (entrepreneur) อีกทั้งยังได้ตั้งเป็นสมมติฐานว่า ผู้ประกอบการมีเป้าประสงค์เพียงประการเดียวคือ การทำผลกำไรให้ได้มากที่สุด (profit maximization) ความมุ่งหมายของทฤษฎีว่าด้วยองค์กรธุรกิจดังกล่าว มีเพียงให้ใช้เป็นหลักเกณฑ์สำหรับการศึกษาพฤติกรรมของตลาดเป็นภาพรวม, มิได้หมายถึงพฤติกรรมในแต่ละองค์กรแต่ประการใด ตราบใดที่ธุรกิจเหล่านี้ยังประกอบด้วยหน่วยงานเล็กๆ ที่บริหารจัดการแบบธุรกิจในครอบครัว ก็ไม่มีอะไรที่น่าสนใจต่อเมื่อธุรกิจมีขนาดใหญ่ขึ้น ซึ่งการบริหารจัดการกับความเป็นเจ้าของหรือผู้ถือหุ้น ได้แยกออกจากกันมากขึ้นและมากขึ้น, บรรดาลูกจ้างก็เริ่มที่จะก่อตั้งสหภาพแรงงาน, อัตราการขยายกิจการก็เพิ่มสูงขึ้น, ขณะที่การแข่งขันกันในเชิงราคา ได้เปลี่ยนไปเป็นการแข่งขันในเชิงคุณภาพและบริการในระหว่างธุรกิจที่มีจำนวนลดน้อยลงกว่าเดิม, ตรงนี้แหละที่พฤติกรรมของธุรกิจแต่ละบริษัทจะมีความน่าสนใจเพิ่มขึ้น
ตั้งแต่ทศวรรษ 1930 มาแล้ว เมื่อนักเศรษฐศาสตร์ได้เห็นการศึกษาวิจัยองค์การในสาขาวิชาการอื่นๆ ก็หันมาให้ความเอาใจใส่ต่อโครงสร้างของธุรกิจตลอดจนกระบวนการตัดสินใจในทิศทางที่แตกต่างไปจากเดิม ศาสตราจารย์เฮอร์เบิร์ต ไซมอนได้มีผลงานซึ่งมีความสำคัญอย่างยิ่งยวดในการพัฒนาแนวใหม่นี้ ซึ่งปรากฏในหนังสือที่เปิดฉากยุคใหม่ซึ่งมีชื่อว่า Administrative Behavaior (1947) และในข้อเขียนอื่นๆที่ตามมา
เฮอร์เบิรต์ ไซมอนวาดภาพของบริษัทเป็นระบบที่อาจปรับเปลี่ยนได้ ซึ่งระบบดังกล่าวนี้ประกอบด้วยชิ้นส่วนต่างๆ ทั้งที่เป็นกายภาพ, บุคคลและสังคมซึ่งประกบเข้าด้วยกันด้วยเครือข่ายการติดต่อสื่อสารระหว่างกันและโดยความเต็มใจของบรรดาสมาชิกในองค์กรที่จะร่วมมือกันดำเนินงานไปสู่เป้าหมายอันเดียวกัน ประเด็นที่ถือว่าเป็นของใหม่ในความคิดของไซมอนที่เด่นชัดที่สุดก็คือ การที่ปฏิเสธข้อสมมติฐานของทฤษฎีเศรษฐศาสตร์ดั้งเดิมว่า กิจการธุรกิจหมายถึงผู้ประกอบการที่เป็นสัพพัญญู, มีเหตุมีผลและมุ่งแสวงหาผลกำไรสูงสุด ศาสตราจารย์เฮอร์เบิร์ต ไซมอนได้เปลี่ยนข้อสมมติฐานดังกล่าว เป็นกลุ่มบุคคลที่ร่วมกันตัดสินใจในการดำเนินงานของธุรกิจ ซึ่งขีดความสามารถในการดำเนินการอย่างมีเหตุมีผลมีขอบเขตจำกัด อันเนื่องมาจากการขาดความรู้ในผลที่ตามมาภายหลังการตัดสินใจ และที่มาจากขีดความสามารถของบุคคลและกลุ่มบุคคลเมื่อบุคคลกลุ่มดังกล่าวไม่สามารถที่จะเลือกดำเนินการในทางที่ดีที่สุดได้ก็จำเป็นจะต้องพอใจกับทางเลือกที่เห็นว่าพอจะรับได้ ดังนั้น บริษัทหรือองค์การเอกชนจึงมิได้มุ่งแสวงหาผลกำไรสูงสุด แต่จะค้นหาทางออกที่พอจะรับได้ในปัญหาที่รุ่นแรงซึ่งต้องเผชิญ ซึ่งการนี้อาจจะหมายถึงว่า จะมีเป้าหมายในการดำเนินงานหลายประการที่ขัดแย้งกันอยู่ แต่จะต้องให้บรรลุถึงในขณะเดียวกัน แต่ละบุคคลที่มีส่วนร่วมในการตัดสินใจในกิจการธุรกิจได้พยายามที่จะค้นหาทางออกที่พอใจสำหรับปัญหาต่างๆ โดยการนั้นก็ได้นำเอาการแก้ไขปัญหาของบุคคลอื่นๆ มาพิจารณาร่วมด้วย
ทฤษฎีและข้อสังเกตของไซมอนอันเกี่ยวกับการตัดสินใจในปัญหาต่างๆ ขององค์การ สามารถนำไปประยุกต์ใช้ในระบบและในเทคนิคของการวางแผนธุรกิจ การจัดสรรงบประมาณ และการควบคุมดูแลซึ่งดำเนินการกันอยู่ในธุรกิจสมัยปัจจุบัน ตลอดจนในการบริหารรัฐกิจด้วยทฤษฎีของเฮอร์เบิร์ต ไซมอนดังกล่าวนี้ อาจจะไม่หรูหรา อีกทั้งไม่สู้จะเข้ากับการวิเคราะห์เศรษฐกิจเป็นส่วนรวมมากเท่ากับทฤษฎีผลกำไรสูงสุดที่รู้จักกันมาแต่ดั้งเดิม แต่ก็เป็นทฤษฎีที่เปิดกว้างมากกว่า สำหรับความเข้าใจและการพยากรณ์สถานการณ์ต่างๆ เช่นในกรณีการปรับเปลี่ยนกลวิธีในการตลาดภายใต้ภาวการณ์แข่งขัน การเลือกซื้อหลักทรัพย์เพื่อเป็นการลงทุน และการเลือกประเทศที่จะไปลงทุน เหล่านี้เป็นต้นงานวิจัยทางเศรษฐศาสตร์ธุรกิจและการบริหารจัดการสมัยใหม่ ส่วนใหญ่จะอาศัยแนวความคิดของศาสตราจารย์ไซมอน
นอกจากจะได้รับการยกย่อง ในฐานะที่ค้นคว้าวิจัยกระบวนการตัดสินใจภายในองค์การที่ประกอบการเศรษฐกิจแล้ว เฮอร์เบิร์ต ไซมอนก็ยังมีผลงานที่มีความสำคัญต่อวิชาเศรษฐศาสตร์ในอีกหลายด้าน เช่น การทำให้เข้าใจกระบวนการตัดสินใจในสถานการณ์ที่ยุ่งยากซับซ้อนได้ง่ายขึ้น อันนำไปสู่ความพยายามที่จะแยกแยะระบบสมการที่ซับซ้อนดังกล่าวโดยใช้เทคนิคการวิเคราะห์จากวิชาการอื่นๆ เช่น จิตวิทยา เป็นต้น เข้ามาช่วยทำความเข้าใจ ดังนั้นก็ถือได้ว่า เฮอร์เบิร์ต ไซมอนมีบทบาทสำคัญต่อการพัฒนาวิชาการบริหารจัดการด้วยในขณะเดียวกัน
ศาสตราจารย์เฮอร์เบิร์ต ไซมอน เกิดที่มิลวอคี่ รัฐวิสคอนซิน เมื่อวันที่ 15 มิถุนายน ปี ค.ศ. 1916 (พ.ศ. 2459) บิดาเป็นวิศวกรไฟฟ้าที่มาจากเยอรมนี และเป็นผู้ประดิษฐ์อุปกรณ์ไฟฟ้าคือ เกียร์ไฟฟ้า ซึ่งต่อมาก็ได้รับปริญญาเอกกิตติมศักดิ์จากมหาวิทยาลัยแห่งหนึ่ง สำหรับมารดานั้นเป็นนักเปียโนที่มีระดับอันมีบรรพบุรุษที่มาจากรุงปรากและเมืองโคโลญ โดยมาตั้งรกรากอยู่ในอเมริกา 3 ชั่วคนแล้ว
เฮอร์เบิร์ต ไซมอนเข้าศึกษาในมหาวิทยาลัยชิคาโกในปี ค.ศ. 1933 โดยตั้งเข็มว่าจะเป็นนักสังคมศาสตร์เชิงคณิตศาสตร์ (mathematicalsocial scientist) ดังนั้น จึงได้เลือกศึกษาวิชาต่างๆ เช่น เศรษฐศาสตร์, รัฐศาสตร์, คณิตศาสตร์ชั้นสูง, สถิติคณิตศาสตร์ ทั้งนี้โดยมีความประทับใจในการสอนของเฮนรี่ ชูลทส์ซึ่งเป็นศาสตราจารย์ทางเศรษฐมิติและเศรษฐศาสตร์คณิตศาสตร์ที่ชิคาโกในสมัยนั้น เฮอร์เบิร์ต ไซมอนสำเร็จชั้นปริญญาตรีในปี ค.ศ. 1936 จากนั้นก็ได้งานเป็นผู้ช่วยนักวิจัยที่มหาวิทยาลัยแคลิฟร์เนียที่เบิร์กลี่ย์ โดยในระหว่างนั้นก็เป็นนักศึกษาปริญญาเอกของมหาวิทยาลัยชิคาโกจนกระทั่งสำเร็จการศึกษา
เฮอร์เบิร์ต ไซมอนกลับคืนสู่ชิคาโกในปี ค.ศ. 1942 และได้เข้าร่วมในทีมงานวิจัยของ Cowles Commission ซึ่งในขณะนั้นมีนักเศรษฐมิติชั้นนำร่วมงานวิจัยกันอยู่ที่นั่นหลายคน อาทิเช่น จาคอป มาร์ชาค, ทจาลลิ่ง โคพมานส์, เคนเนท แอร์โรว์, ลอรนซ์ คลายน์, ดอน พาทินกิน, ลีโอ เฮอร์วิคส์ รวมทั้งนักเศรษฐศาสตร์ที่มีชื่อเสียงอีกหลายคน เช่น ออสคาร์ ลางเอ (Oscar Lange) , ฟรักโก โมดิกลิอานี (Franco Modigliani) และ มิลตัน ฟริดแมน (Milton Friedman) เป็นต้น ในโอกาสนั้น เฮอาร์เบิร์ต ไซมอนก็รู้สึกว่า ได้รับความรู้ทางเศรษฐศาสตร์เพิ่มเติมขั้นมาอีกมาก เช่นได้ศึกษาตำรา General Theory ของเคนส์ที่ขยายผลให้เข้าใจได้ลึกซึ้งขึ้นโดยผ่านแบบจำลองทางคณิตศาสตร์ของเจมส์ มี้ด, จอห์น ฮิคส์, และ ฟรังโก โมดิกลิอานี, และได้สัมผัสกับเทคนิคทางเศรษฐมิติที่แปลกใหม่ที่นำเสนอโดยแร้กนาร์ ฟริสช์และนำมาศึกษาโดยทีมงานวิจัย Cowles Commission
วัน พีช
วัน พีซ
Madam Marie Curie
X-man
ฟุจิกิดาเนะ
คาดิลแลค
คาดิลแลค  เป็นชื่อบริษัทผลิตรถยนต์ระดับหรูของสหรัฐอเมริกา ในเครือเจเนรัลมอเตอร์
รถยนต์คาดิลแลคมีจำหน่ายอย่างเป็นทางการในประเทศต่างๆ มากกว่า 50 ประเทศทั่วโลก โดยจำหน่ายได้มากในสหรัฐอเมริกาและแคนาดา
บริษัทคาดิลแลคได้ก่อตั้งขึ้นเมื่อวันที่ 22 สิงหาคม พ.ศ. 2445 โดยตั้งชื่อตาม อองตวน ลูเม เดอ ลา มอธ, ซัวร์ เดอ คาดิลแลค (Antoine Laumet de La Mothe, sieur de Cadillac) นักสำรวจชาวฝรั่งเศส ผู้ก่อตั้งเมืองดีทรอยต์ในปี พ.ศ. 2244
รถยนต์รุ่นแรกของคาดิลแลคผลิตเสร็จสมบูรณ์เมื่อเดือนตุลาคม พ.ศ. 2445 ให้กำลังสูงสุด 10 แรงม้า (7 กิโลวัตต์) รถยนต์คันดังกล่าวมีลักษณะคล้ายคลึงกับรถยนต์ฟอร์ด โมเดลเอ ในสมัยเดียวกัน จากนั้นได้มีการผลิตรุ่นอื่นๆ ออกจำหน่าย จนกระทั่งถูกเจเนรัลมอเตอร์ซื้อกิจการคาดิลแลคแบบควบรวมกิจการในปี พ.ศ. 2452
คาดิลแลคเริ่มทำการตลาดครั้งแรกที่สหรัฐอเมริกาเป็นที่แรก ต่อมาก็ได้ทำการตลาดในประเทศอื่นๆ ทำให้เริ่มเป็นที่รู้จักไปทั่วโลก ในฐานะรถยนต์หรู โดยได้เริ่มเน้นการผลิตรถยนต์ในระดับที่หรูกว่ารถทั่วไป ตั้งแต่ช่วงก่อนสงครามโลกครั้งที่สองเป็นต้นมา ทั้งนี้ เจเนรัลมอเตอร์ เจ้าของยี่ห้อคาดิลแลค ไม่ได้ทำการจำหน่ายรถยนต์คาดิลแลคในประเทศไทยอย่างเป็นทางการในปัจจุบัน แต่ยังคงมีการนำเข้ารถยนต์คาดิลแลคจากต่างประเทศโดยผู้นำเข้าอิสระ เช่นเดียวกับรถยนต์อื่นๆ
รถในระดับเดียวกับคาดิลแลคได้แก่ เอาดี้ บีเอ็มดับเบิลยู เมอร์เซเดส-เบนซ์ เล็กซัส และอื่น ๆ
คาดิแลค
คาดิลแลก
คาดิแลก
วันนรกกัดไม่เหลือซาก
นักแสดง:
เดย์ ออฟ เดอะ เดธ วันนรก กัดไม่เหลือซาก
สุนารี ราชสีมา
สุนารี ราชสีมา หรือชื่อจริงว่า ทิม สอนนา (เกิด 16 มีนาคม พ.ศ. 2511) เป็นนักร้องหญิงชาวไทย เป็นชาวจังหวัดนครราชสีมา ผลงานเพลงเด่น ได้แก่ "กราบเท้าย่าโม" และ "สุดท้ายที่กรุงเทพ"
สุนารี มีชื่อจริงว่า ทิม สอนนา (ชื่อเล่น: แหลม) เกิดเมื่อวันที่ 16 มีนาคม พ.ศ. 2511 เป็นบุตรของเทียม และยม สอนนา เป็นชาวอำเภอโนนไทย (ปัจจุบันคืออำเภอพระทองคำ) จังหวัดนครราชสีมา) มีพี่น้องทั้งหมด จบการศึกษาระดับชั้นประถมศึกษาปีที่ 6 จากโรงเรียนบ้านทำนบพัฒนา
สุนารีสมรสกับแฟนหนุ่ม "วาวเตอร์ เดราฟ" ชาวเนเธอร์แลนด์ เมื่อวันที่ 18 ธันวาคม พ.ศ. 2559
สุนารี ราชสีมาเริ่มเข้าสู่การประกวดร้องเพลงลูกทุ่งตามงานต่าง ๆ เพื่อหาเงินมาจุนเจือครอบครัว และในการประกวดร้องเพลงในรายการ "ชุมทางคนเด่น" ของประจวบ จำปาทอง เมื่ออายุได้ 13 ปี เธอก็เริ่มใช้ชื่อว่าสุนารี ราชสีมา โดยชื่อสุนารี นั้นเป็นชื่อของเพื่อนคนหนึ่ง เธอได้ตำแหน่งรองชนะเลิศ แต่สุขสันต์ หรรษา (จ่าประจวบ เสริมสุข) นักจัดรายการวิทยุ นิยมน้ำเสียงของเธอจากการประกวดรายการชุมทางคนเด่น มาติดต่อให้เป็นนักร้องอัดแผ่นเสียง
ชลธี ธารทอง ผู้ผลักดันเธอ เล่าไว้ในหนังสือ "ชลธี ธารทอง - เทวดาเพลง" ว่า สุนารีมากด้วยพรสวรรค์ แต่อาภัพวาสนาถ้าไม่ดิ้นรนอย่างแสนสาหัส ไต่เต้ามาจากการประกวดร้องเพลงตามเวทีต่าง ๆ ในที่สุดเธอก็ชนะการประกวดที่เวทีตลาดแสงเนตร ที่รามอินทรา กม.8 โดยในยุคนั้น เวทีนี้ ถือเป็นเวทีสำคัญของการผ่านไปประกวดระดับประเทศ หลังจากชนะที่ตลาดสายเนตร ชลธี เล่าเบื้องหลังในเรื่องนี้เอาไว้ว่า ในคณะกรรมการที่มีอยู่ 15 คน แบ่งเป็น 2 กลุ่ม คือกลุ่มยังเติร์ก มีครูชลธี เป็นแกนนำ และกลุ่มโอลเติร์ก ที่มีครูมงคล อมาตยกุล เป็นแกนนำ กลุ่มแรกมี 7 เสียง กลุ่มหลังมี 8 เสียง กลุ่มแรกตัดสินใจยกมือให้ ทิม สอนนา ที่ร้องเพลงของพุ่มพวง โดยให้เหตุผลว่า เสียงมีอนาคต ส่วนกลุ่มหลัง ตัดสินใจชูมือให้น้ำอ้อย ที่ร้องเพลงของผ่องศรี ที่กลุ่มครูชลธีบอกว่ามีเสียงเพราะ แต่แคบ
เธอใช้ชื่อการแสดงว่า ทับทิม นิยมทอง บันทึกแผ่นเสียงเพลงแรกชื่อ "ลาโคราช" และ "กลับโคราช" แต่ไม่ประสบความสำเร็จ เธอย้ายไปชัวร์ออดิโอ โดยกลับมาใช้ชื่อ สุนารี ราชสีมา มีผลงานออกมาอีกหลายชุดแต่ไม่ประสบความสำเร็จเช่นกัน จนกระทั่งชุด "น้ำตาลเปรี้ยวชุดหวาน" เสียงตอบรับในเพลง "กลับไปถามเมียดูก่อน" ซึ่งเป็นเพลงช้าดีมาก บริษัทจึงเริ่มหันมาโปรโมทเพลงช้า เมื่อได้รับการส่งเสริมจากบริษัททำให้เพลงช้าที่ร้องไว้แต่ก่อนกลับมามีชื่อเสียงด้วย อย่างเช่นเพลง "กราบเท้าย่าโม"
ในวันที่ 26 มีนาคม พ.ศ. 2554 สุนารี ราชสีมา ได้เปิดตัวว่าเป็นสมาชิกของพรรครวมชาติพัฒนา และจะลงรับสมัครเลือกตั้งเป็น ส.ส. พื้นที่จังหวัดนครราชสีมา ในการเลือกตั้งปี พ.ศ. 2554 นี้ด้วย แต่ทว่าเมื่อตรวจสอบแล้วพบว่าถูกตัดสิทธิ์เนื่องจากไม่ได้ไปใช้สิทธิเลือกตั้งในครั้งก่อน จึงไม่ได้ลงรับสมัคร มีตำแหน่งเป็นรองโฆษกพรรค ต่อมาใน พ.ศ. 2556 สุนารีลงสมัครเลือกตั้งในเขต 4 จังหวัดนครราชสีมา
ปัจจุบัน ได้ย้ายเข้าพรรคประชาธิปัตย์ และเป็นผู้ที่ทางพรรควางตัวไว้เป็นผู้สมัครรับเลือกตั้งของจังหวัดนครราชสีมา
สารกระตุ้น
สารกระตุ้น หรือ ยากระตุ้น  เป็นยาที่ใช้เพิ่มระดับความตื่นตัวหรือการรับรู้ชั่วคราว ยาเหล่านี้มักจะทำให้เกิดอาการไม่พึงประสงค์จากการออกฤทธิ์ที่มากเกินไปจึงมักเป็นยาผิดกฎหมายหรือต้องอยู่ภายใต้การสั่งของแพทย์
ยาเหล่านี้มีกลไกเพิ่มการทำงานของระบบประสาทซิมพาเทติก หรือระบบประสาทกลาง หรือทั้งสองอย่าง สารกระตุ้นบางชนิดโดยเฉพาะยาที่ออกฤทธิ์ต่อระบบประสาทกลางทำให้เกิดภาวะเคลิ้มสุข (euphoria) ฤทธิ์ในการรักษาของยากระตุ้นคือเพื่อเพิ่มความตื่นตัว เพื่อสู้กับความเหนื่อยล้าจากการนอนหลับไม่เพียงพอ หรือเพื่อต้านกับภาวะผิดปกติที่มีความรู้สึกตัวลดลง เช่น ภาวะง่วงเกิน (narcolepsy) หรือเพื่อลดน้ำหนักร่วมกับรักษาโรคสมาธิสั้น (ADHD) และในบางครั้งอาจใช้รักษาภาวะซึมเศร้า ยากระตุ้นอาจใช้ในเพิ่มการทำงานร่วมกับลดความอยากอาหาร
อนุภาคฮิกก์ส
สัญกรณ์ยกกำลัง
หม่อมราชวงศ์พักตร์พริ้ง ทองใหญ่
หม่อมราชวงศ์พักตร์พริ้ง ทองใหญ่ (21 พฤษภาคม พ.ศ. 2459 - 15 กันยายน พ.ศ. 2551) อดีตภรรยาของพลตรี หม่อมราชวงศ์คึกฤทธิ์ ปราโมช อดีตนายกรัฐมนตรี
หม่อมราชวงศ์พักตร์พริ้ง ทองใหญ่ เป็นธิดาของหม่อมเจ้าทองฑีฆายุ ทองใหญ่ กับหม่อมลุดมิลา ทองใหญ่ ณ อยุธยา (สกุลเดิม: บาร์ซูคอฟ อิวาโนวิตซ์) หม่อมชาวรัสเซีย จบชั้นมัธยมศึกษาจากโรงเรียนวัฒนาวิทยาลัย
หม่อมราชวงศ์พักตร์พริ้ง ทองใหญ่ สมรสกับหม่อมราชวงศ์คึกฤทธิ์ ปราโมช เมื่อ พ.ศ. 2479 มีบุตร 2 คน เป็นธิดา 1 คน และบุรุษ 1 คนคือ หม่อมหลวงรองฤทธิ์ ปราโมช และหม่อมหลวงวิสุมิตรา ปราโมช ก่อนจะแยกทางกันในเวลาต่อมา อย่างไรก็ตามทั้งหม่อมราชวงศ์พักตร์พริ้ง และหม่อมราชวงศ์คึกฤทธิ์เอง ต่างก็ไม่ได้สมรสใหม่ โดยหม่อมราชวงศ์พักตร์พริ้งได้อาศัยอยู่กับหม่อมหลวงรองฤทธิ์ ที่บ้านซอยสวนพลู ซึ่งอยู่ติดกับบ้านของหม่อมราชวงศ์คึกฤทธิ์ ปราโมช โดยที่ผ่านมาก็ได้คอยดูแลทุกข์สุขกันอยู่เสมอ
หม่อมราชวงศ์พักตร์พริ้ง ทองใหญ่ เคยทำงานเป็นครูสอนหนังสือที่วชิราวุธวิทยาลัย เคยทำงานเป็นผู้ประกาศข่าวบีบีซีภาคภาษาไทย ทำงานสายการบินที่ประเทศปากีสถาน และทำงานที่สำนักข่าวสารอเมริกันจนเกษียณอายุ
หม่อมราชวงศ์พักตร์พริ้ง ทองใหญ่ เสียชีวิตเวลา 03.30 นาฬิกา ของวันที่ 15 กันยายน พ.ศ. 2551 ณ โรงพยาบาลจุฬาลงกรณ์ สิริรวมอายุได้ 92 ปี โดยได้ตั้งบำเพ็ญกุศลสวดพระอภิธรรมศพ ณ ศาลากลางน้ำ วัดเทพศิรินทราวาส เป็นเวลา 5 วัน และมีการฌาปนกิจศพเมื่อวันอาทิตย์ที่ 21 กันยายน พ.ศ. 2551 ส่วนสาเหตุแห่งการตายบางแหล่งข่าวว่าเสียชีวิตจากโรคมะเร็งปอด บ้างก็ว่าด้วยโรคชรา
เบ็ตต์ มิดเลอร์
เบ็ตต์ มิดเลอร์  เกิดเมื่อวันที่ 1 ธันวาคม ค.ศ. 1945 เป็นนักร้อง นักแสดง ดาราตลก ชาวอเมริกัน ในบางครั้งรู้จักในชื่ออย่างไม่เป็นทางการว่า The Divine Miss M. ซึ่งก็เป็นชื่ออัลบั้มเพลงอัลบั้มแรกของเธอในปี 1972 ด้วย เธอได้รับรางวัลแกรมมี่ 4 ครั้ง , รางวัลลูกโลกทองคำ 4 รางวัล, รางวัลเอมมี 3 รางวัล และ 1 รางวัลโทนี เธอยังได้รับการเสนอชื่อเข้าชิงรางวัลออสการ์มาแล้ว 2 ครั้งจากภาพยนตร์เรื่อง The Rose (1979) และ For The Boys (1991)
ปัจจุบันเธอแสดงคอนเสิร์ตที่ชื่อ The Showgirl Must Go On ที่เซซาร์ส พาเลซ ในลาสเวกัส
ตรีทูต (แพทยศาสตร์)
ตรีทูต  หมายถึง ลักษณะบอกอาการของคนใกล้ตาย กริยาว่ามีลักษณะดังกล่าวเรียก "เข้าตรีทูต" หรือ "เข้าขั้นตรีทูต"
ลักษณาการของตรีทูต.
ผู้ป่วยขั้นตรีทูตมักมีอาการนอนราบอยู่กับที่ไม่ไหวติง ผิวหนังซีดคล้ำไม่สดใส ตาโบ๋แต่ลืมตาแจ๋ว ใบหน้าหมองมัว จมูกเสี้ยม ขมับหวำ คางแหลม ปากอ้า ขากรรไกรล่างตก ใบหูเย็นและหดฝ่อ แก้มตอบ ใบหน้าเช่นนี้ทางแพทยศาสตร์เรียกว่าใบหน้าแบบฮิปโปเครตีส นอกจากนี้ยังมีอาการหายใจรวยริน ชีพจรอ่อน และผู้ป่วยนั้นไม่รู้เรื่องรู้ราวอันใดอีก
ลักษณาการข้างต้นนี้บ่งบอกว่าเป็นการหมดหวังในผู้ป่วยแล้ว การที่จะช่วยให้ผู้ป่วยฟื้นกลับมาเป็นปรกติเป็นไปได้ยากยิ่ง และโรคจะดำเนินต่อไปเองจนถึงวาระสุดท้าย ซึ่งผู้ป่วยนั้นจะถึงแก่ความตายในที่สุด
ราชบัณฑิตยสถานสันนิษฐานว่า คำว่า "ตรีทูต" นี้มีที่มาอยู่สองประการ ดังต่อไปนี้
1. เป็นคำอุปมาของแพทย์แผนโบราณหรือของชาวบ้าน ตามความเชื่อที่ว่า คนเรามีเจตภูตอยู่สี่ภูต เวลาจะตายเจตภูตนี้จะออกจากร่างกายไปสามภูต เหลืออีกภูตหนึ่งแสดงว่าอาการร่อแร่ เรียกว่า "ตรีภูต" แต่ต่อมาเพี้ยนกลายเป็น "ตรีทูต"
2. เป็นคำอุปมาของแพทย์แผนโบราณหรือของชาวบ้าน ตามความเชื่อที่ว่า เวลาคนใกล้จะตาย ยมบาลจะส่งทูตมาสามตนมาเอาวิญญาณไป ทูตมาแล้วสามตน ถ้ามาอีกหนึ่งตนก็ตายแน่แล้ว เรียกว่า "ตรีทูต"
อย่างไรก็ดี ศาสตราจารย์ประเสริฐ กังสดาลย์ ยังกล่าวไว้ในสารานุกรมฉบับราชบัณฑิตยสถานอีกว่า ตามหลักฐานแล้วยังไม่พบคำอธิบายสำหรับข้อสันนิษฐานดังกล่าว แต่ยังมีคำอธิบายสำหรับคำว่า "ตรีโทษ" ซึ่งหมายความว่า อาการไข้หนักจวนจะตาย โดยคำว่า "ตรีโทษ" นี้อาจจะเพี้ยนมาเป็น "ตรีทูต" ก็ได้
ตรีทูต (แก้ความกำกวม)
คำสำคัญ "ตรีทูต" อาจหมายถึง
ตรีทูต
เข้าตรีทูต
ซิกข์
นามธารี
นามธารี (Namdhari) เป็นนิกายหนึ่งของศาสนาซิกข์ (Sikh) ศาสนาซิกข์นั้นเป็นศาสนาซึ่งมีชื่อตามลักษณะคำสอนของศาสนา เพราะคำว่า “ซิกข์” (Sikh) มีรากศัพท์มาจากคำว่า “สิข” เป็นภาษาปัญจาบีซึ่งเป็นภาษาหลักของศาสนา ตรงกับคำในภาษาบาลีว่า “สิกขา” หรือในภาษาสันสกฤตตรงกับคำว่า “ศิษย์” ซึ่งหมายถึง ผู้ศึกษา ผู้ใฝ่เรียน ลูกศิษย์หรือสาวก ดังนั้น ทุกคนจึงเป็นศิษย์ของครู หรือ “คุรุ” (Guru) ซึ่งหมายถึงองค์พระศาสดา และการเข้าถึงหลักการของศาสนาจะต้องผ่านทาง “คุรุ” หรือครูเท่านั้น จึงทำให้ต้องมี “คุรุ” สืบต่อมาโดยตลอดไม่ขาดช่วงจนถึงปัจจุบัน
นามธารี แปลว่า ผู้ซึ่งเทิดทูนธำรงค์รักษาให้ทรงไว้ซึ่งพระนามของพระผู้เป็นเจ้า หรือผู้ยึดมั่นในพระนามของพระผู้เป็นเจ้า (“นาม” หมายถึง พระนามของพระผู้เป็นเจ้า ส่วน “ธารี” หมายถึงการธำรงค์รักษา) จึงกล่าวได้ว่า ชาวซิกข์-นามธารี คือผู้ที่มีความรัก เชื่อถือศรัทธา และยึดมั่นในองค์พระผู้เป็นเจ้าเพียงพระองค์เดียว โดยเชื่อฟังคำสั่งสอนขององค์พระศาสดาผู้ยังดำรงพระชนม์ชีพอยู่ เสมือนอาจารย์ผู้สั่งสอนศิษย์ เพราะชาวซิกข์-นามธารีเชื่อว่ามนุษย์ทุกคนเกิดมาล้วนต้องได้รับการศึกษาวิชาต่างๆ จากครูบาอาจารย์เสมอ ไม่เว้นแม้แต่ในเรื่องของการดำเนินชีวิต และการแสวงหาหนทางสู่ความหลุดพ้น ล้วนแล้วแต่ต้องมีครูผู้นำทางชีวิตทั้งสิ้น ศาสนิกชนชาวซิกข์-นามธารีทุกคนในฐานะ “ศิษย์” จึงต้องมี “ครู” เพื่อชี้นำแนะแนวเส้นทางการดำเนินชีวิตให้ถึงจุดหมายเสมอตลอดอายุขัย และการเข้าถึงพระผู้เป็นเจ้าจะสำเร็จได้ก็ย่อมต้องผ่านทาง “คุรุ” หรือองค์พระศาสดาผู้เทิดทูน และยึดมั่นในพระนามของพระผู้เป็นเจ้าเท่านั้น
เมือง “ศิริ แภณี ซาฮิบ” (Sri Bhani Sahib) ในจังหวัดลุเธียนา (Ludhiana) รัฐปัญจาบ (Punjab) ประเทศอินเดีย (India) ซึ่งในปัจจุบันนอกจากจะเป็นที่ประทับขององค์พระศาสดา ศิริ สัตคุรุ อูเดย์ ซิงห์ ยี (พระศาสดาองค์ปัจจุบัน) แล้ว ยังมีศาสนสถาน และสถานที่ศักดิ์สิทธิ์ในประวัติศาสตร์ซึ่งศาสนิกชนชาวซิกข์-นามธารี ตลอดจนนักจาริกแสวงบุญจากทั่วโลกมานมัสการ ร่วมบำเพ็ญเพียรสวดมนต์ และอ่านพระคัมภีร์อยู่เป็นประจำ
สำหรับในประเทศไทยมีคุรุทวาราของนามธารี ตั้งอยู่ที่จังหวัดกรุงเทพฯ ตั้งอยู่ ณ เลขที่ 127/1 ซอยอโศก ถนนสุขุมวิท 21 แขวงคลองเตยเหนือ เขตวัฒนา กรุงเทพฯ และที่จังหวัดเชียงใหม่ “คุรุ ทวารา” ตั้งอยู่ ณ เลขที่ 20-24 ถนนช้างม่อย ซอย 1 ตำบลช้างม่อย อำเภอเมือง จังหวัดเชียงใหม่
สตุทท์การ์ท
รัฐบาเดิน-เวือร์ทเทิมแบร์ค
รัฐบาเดิน-เวือร์ทเทิมแบร์ค  เป็นหนึ่งในสิบหกรัฐของประเทศเยอรมนี อยู่ทางทิศตะวันตกเฉียงใต้ของประเทศ เป็นรัฐที่มีขนาดใหญ่เป็นอันดับที่ 3 ของประเทศทั้งขนาดพื้นที่และจำนวนประชากร มีพื้นที่ 35,742 ตารางกิโลเมตร ประชากร 10.7 ล้านคน เมืองหลวงของรัฐคือเมืองชตุทการ์ท
รัฐบาเดิน-เวือร์ทเทิมแบร์คในปัจจุบัน เดิมเป็นพื้นที่ของแคว้นบาเดิน, มณฑลโฮเอินท์ซ็อลเลิร์นของราชณาณาจักรปรัสเซีย และราชอาณาจักรเวือร์ทเทิมแบร์ค ซึ่งรวมเข้าด้วยกันเป็นรัฐบาเดิน-เวือร์ทเทิมแบร์คของประเทศเยอรมนีตะวันตกเมื่อปี 1952 ซึ่งเดิมพื้นที่นี้เป็นเขตในความยึดครองของสัมพันธมิตรตะวันตกหลังสงครามโลกครั้งที่สอง
รัฐบาเดิน-เวือร์ทเทิมแบร์คเป็นรัฐที่มีความสำคัญทางเศรษฐกิจเยอรมันอย่างยิ่ง เนื่องจากเป็นที่ตั้งของอุตสาหกรรมยานยนต์, วิศวกรรมไฟฟ้า และ วิศวกรรมเครื่องกล ถือเป็นรัฐที่มีขนาดเศรษฐกิจใหญ่เป็นอันดับสามของประเทศ บริษัทที่ใหญ่ที่สุดหลายแห่งมีที่ตั้งอยู่ในรัฐนี้ อาทิ กลุ่มเมอร์เซเดส-เบนซ์, พอร์เชอ, บ็อช เป็นต้น
เมืองใหญ่สุดในรัฐบาเดิน-เวือร์ทเทิมแบร์ค ได้แก่ ชตุทการ์ท คาลส์รูเออ และมันไฮม์ ตามลำดับ
อำเภอภูธร.
รัฐบาเดิน-เวือร์ทเทิมแบร์คแบ่งออกเป็นสามสิบห้าอำเภอภูธร (Landkreise)
แผนที่อำเภอในรัฐบาเดิน-เวือร์ทเทิมแบร์ค
อำเภอนคร.
รัฐบาเดิน-เวือร์ทเทิมแบร์คมีเก้าเมืองอิสระ หรือที่เรียกว่าอำเภอนคร (Stadtkreise) ซึ่งไม่ขึ้นกับอำเภอใด ประกอบด้วย:
รัฐเบอร์ลิน
รัฐฮัมบูร์ก
สันปันน้ำ
สันปันน้ำ  คือสันเขาหรือบริเวณที่สูงซึ่งปันน้ำให้ไหลลงสู่แหล่งน้ำแต่ละด้านของสันเขาหรือบริเวณที่สูงนั้น มักปรากฏเป็นแนวตอนบนสุดของทิวเขา เมื่อฝนตกน้ำจะแบ่งออกเป็นสองส่วนไหลลงไปในแต่ล่ะด้าน มักใช้เส้นสันปันน้ำในการแบ่งเขตแดนของประเทศ
วีสบาเดิน
วีสบาเดิน  เป็นเมืองหลวงของรัฐเฮ็สเซิน ทางทิศตะวันตกเฉียงใต้ของประเทศเยอรมนี ตัวเมืองตั้งอยู่ริมแม่น้ำไรน์ทางทิศเหนือและทิศตะวันออก ตรงข้ามเมืองไมนทซ์ อยู่ไม่ไกลจากเมืองแฟรงก์เฟิร์ต มีประชากรประมาณในเดือนธันวาคม พ.ศ. 2552 ประมาณ 277,493 คน
ในการเสด็จประพาสยุโรปครั้งที่ 2 เมื่อ พ.ศ. 2450 พระบาทสมเด็จพระจุลจอมเกล้าเจ้าอยู่หัว ได้เสด็จประพาสเมืองนี้เพื่อทอดพระเนตรสปาบำบัดและเยี่ยมชมความเป็นอยู่ของชาวเมืองอีกด้วย
วีสบาเดน
แผ่นดินของใคร
แผ่นดินของใคร หรือชื่อเดิมว่า แผ่นดินฉกรรจ์ เป็นภาพยนตร์ไทยที่มีเนื้อหาเกี่ยวข้องกับเขาพระวิหารโดยตรง ถ่ายทำและถ่ายทอดบรรยากาศบนเขาพระวิหารแทบตลอดทั้งเรื่อง เปิดตัวโฆษณาในนิตยสาร "ดาราไทย" ตั้งแต่ปี 2502 โดยกำหนดฉายครั้งแรกที่โรงภาพยนตร์เอ็มไพร์ แต่หลังจากที่กัมพูชายื่นฟ้องต่อศาลโลก "แผ่นดินฉกรรจ์" จึงถูกทางเจ้าหน้าที่เซ็นเซอร์พิจารณาอีกครั้ง ซึ่งบางส่วนที่มีการพาดพิงกรณีก็ถูกตัดออกไป
"แผ่นดินของใคร" สร้างในนามสุวรรณสิงห์ฟิล์ม โปรดักชัน ถ่ายทำในระบบฟิล์ม 16 มม. อำนวยการสร้างโดยสุเมธ คุณะปุระ สร้างจากบทประพันธ์ดั้งเดิมในชื่อ "แผ่นดินฉกรรจ์" ของอรชร หรือ ศรี ชัยพฤกษ์ , งานดัดแปลงเป็นบทภาพยนตร์ กำกับและลำดับภาพโดย ปริญญา ลีละศร ,ถ่ายภาพโดย ฉลอง กลิ่นพิกุล และออกแบบแต่งกายโดย เกียรติ ภูษา นำแสดงโดย ทักษิณ แจ่มผล, แมน ธีระพล, เชาว์ แคล่วคล่อง ,วิชิต ไวงาน ,สมพงษ์ กงสุวรรณ ,สมชาย ปัญทรางกูร และสุทิน บัณฑิตกุล และแสดงประกอบโดย วิไลวรรณ วัฒนพานิชและปรียา รุ่งเรือง
"แผ่นดินของใคร" เปิดฉายเมื่อ 24 พฤศจิกายน พ.ศ. 2502 พากย์โดยสมพงษ์ พิมพ์พร-สายพิณ และสีเทา เปิดฉายถึง 4 ธันวาคม พ.ศ. 2502 ที่โรงภาพยนตร์พัฒนากร โดยทักษิณ แจ่มผล ได้รับรางวัลแสดงนำชายยอดเยี่ยมจากงานการประกวดตุ๊กตาทองปี 2502
หลังจากนั้น 3 ปี หลังจากคำพิพากษาศาลยุติธรรมระหว่างประเทศ ตัดสินให้ปราสาทพระวิหารตกเป็นของกัมพูชา โรงภาพยนตร์บรอดเวย์ตัดสินใจนำ "แผ่นดินของใคร" มาเปิดฉายซ้ำระหว่างวันที่ 14 กรกฎาคม 2505 แต่กระแสตอบรับคนดูน้อยเกินคาด เนื่องจากยังเศร้ากับการสูญเสียปราสาทพระวิหารไป
ปัจจุบันฟิล์มภาพยนตร์เรื่องนี้ ยังคงมีหลงเหลือและอยู่ในการบูรณะสภาพโดยเจ้าหน้าที่ของหอภาพยนตร์แห่งชาติ
แมนและวิไลวรรณ สองสายลับของทางการปลอมตัวเพื่อสกัดกั้นการรุกรานอธิปไตยจากต่างชาติ (ขุน สองฟ้า หนุ่มนักขายยาเร่ ) บริเวณชายแดน แต่แท้จริงแล้วตำรวจที่มาร่วมขบวนการนี้ เพื่อผนึกกำลังแรงสามัคคีต่อต้านผู้ที่คิดร้ายทำลายชาติให้สูญสิ้นไปจากแผ่นดินไทย
แม่น้ำไรน์
ไรน์ (; ; ; ; ) เป็นแม่น้ำที่สำคัญที่สุดในทวีปยุโรป มีความยาวทั้งสิ้น 1,230 กิโลเมตร ยาวเป็นอันดับสองรองจากแม่น้ำดานูบ มีต้นน้ำจากเทือกเขาแอลป์ ไหลผ่านประเทศสวิตเซอร์แลนด์, ลีชเทินชไตน์, ออสเตรีย, เยอรมนี, ฝรั่งเศส, ลักเซมเบิร์ก, เบลเยียม และเนเธอร์แลนด์ ไปออกทะเลเหนือ
แม่น้ำไรน์เป็นเส้นทางคมนาคมขนส่งทางน้ำที่สำคัญ สามารถขนสินค้าเข้าสู่ภายในแผ่นดินยุโรปได้อย่างสะดวก อีกทั้งยังมีความสำคัญทางด้านยุทธศาสตร์และภูมิศาสตร์ในการเป็นเส้นแบ่งเขตแดนที่สำคัญของยุโรปและยังเป็นแม่น้ำนานาชาติของทวีปยุโรปอีกด้วย
ไรน์
เอ็นวายยูคลับ
เอ็นวายยูคลับ  คือ ค่ายเพลงอิสระที่ก่อตั้งขึ้นมาในเมืองไทยในปี 2543 โดยไม่เกี่ยวข้องกับมหาวิทยาลัยหรือองค์กรใด ๆ ในนิวยอร์ก ทั้งสิ้น N.Y.U. ย่อมาจาก New York Underground โดยได้แรงบัลดาลใจจาก วิธีการทำงานเพลงของกลุ่มศิลปินใต้ดินในนิวยอร์ก ที่มีรูปแบบอิสระ ไม่จำกัดแนวเพลง
เอ็นวายยูคลับก่อตั้งมาเมื่อปี 2543 โดยมีผลงานศิลปินคนแรก คือ ดาจิมโดยออกอัลบั้มชื่อว่า "Hip Hop Underworld" มีกระแสตอบรับพอประมาณ และ ปี 2544 เอ็นวายยูคลับได้จดทะเบียนเป็นบริษัทตามกฎหมาย และ ได้ออกผลงานดาจิม ชุด 2 ชื่อชุดว่า "Hip Hop Above The Law" ซึ่งเป็นชุดที่ทำให้ดาจิมโด่งดัง
เอ็นวายยูคลับยังออกผลงานอยู่สม่ำเสมอ แต่เป็นผลงานที่มีคนฟังเฉพาะกลุ่มเป็นส่วนใหญ่ ใน ปี 2545 มีผลงานออกของศิลปินวง Scum! อัลบั้ม สบถ ในแนวฮาร์ดคอร์แร็ป และ SpydaMonkee (ตอนนี้อยู่ ก้านคอคลับ) อัลบั้ม "Battle Tank" ในแนว Turntablist ซึ่งในเมืองไทยยังไม่มีใครเคยทำมาก่อน
ปี 2546 ออกผลงานของศิลปิน F1 (เคยอยู่วง Afro Bros) อัลบั้ม "Phoenix 13 BKC 2003" ในแนวฮิปฮอป หลังจากนั้นก็ได้หยุดพักไปประมาณ 3 ปี เอ็นวายยูคลับออกผลงานของศิลปิน Room Shaker อัลบั้ม "Room Shaker" แนวป็อปพังก์ ในปี 2549
ในปี 2550 ออกผลงานศิลปิน N.M.C. อัลบั้ม "Nomercy Online" ในแนวฮิปฮอป อาร์แอนด์บี ได้รางวัลสีสันอวอร์ดส สาขาศิลปิน ฮิปฮอปยอดเยี่ยมแห่งปี และออกศิลปิน PsyCho อัลบั้ม "PsyCho &amp; Lil’ Mario : Dem Crazy Boyz" ในแนวฮิปฮอป ซึ่งร้องเป็นภาษาอังกฤษทั้งหมด โดยมีน้องชายคือ มาริโอ้ เมาเร่อมาร่วมร้องด้วย ทั้งอัลบั้ม และตั้งแต่ปี 2551 N.Y.U. เริ่มออกอัลบั้ม แรกคือ อัลบั้มครบรอบ 8 ปี N.Y.U.Club โดยเป็นอัลบั้มรวมศิลปินของเอ็นวายยูคลับทั้งหมด ที่กำลังจะออกต่อๆไป โดยมีทั้ง Da Jim และ Mcca (แม็ก ชวนชื่น) ที่ออกจากแกรมมี่ มา เพื่อทำอัลบั้มใหม่กับเอ็นวายยูคลับ
แต่กระแสของ NYU ตกต่ำถึงขีดสุด สมาชิกค่ายต่างแยกย้ายออกไปทำงานของตนเอง จากนั้น NYU จึงเปลี่ยนชื่อเป็น WE ROCK
ปรียา รุ่งเรือง (พ.ศ. 2484 - 2527) นักแสดงชาวไทย ที่มีชื่อเสียงจากบทนางเอกภาพยนตร์เรื่อง แม่นาคพระโขนง ของ เสน่ห์ โกมารชุน เจ้าของฉายา "นางเอกอกเขาพระวิหาร"
เข้าสู่วงการแสดงจากการประกวดเทพี ในพิธีมอบรางวัลตุ๊กตาทอง ครั้งที่ 2 ประจำปี พ.ศ. 2501 ได้ตำแหน่งรองชนะเลิศ แสดงภาพยนตร์เรื่องแรก แผ่นดินของใคร (2502) ซึ่งมีเนื้อหาเกี่ยวกับกรณีพิพาทปราสาทพระวิหาร ระหว่างไทยกับกัมพูชา และได้รับบทนำครั้งแรกเป็นหัวหน้าโจรในชุดลายเสือ เรื่อง นางเสือดาว (2508) คู่กับ แมน ธีระพล
ปรียา มักได้แสดงบทที่มีฉากวาบหวาม นับเป็นนางเอกคนแรก ๆ ที่แสดงบททำนองนี้ รวมทั้งเป็นนางแบบชุดว่ายน้ำตีพิมพ์ลงในปฏิทินของสุราแม่โขง
ด้านชีวิตส่วนตัว สมรสกับเสน่ห์ โกมารชุน มีบุตรสาวคือ ยอดสร้อย โกมารชุน อดีตนักแสดงชื่อดัง ออกจากวงการในช่วง พ.ศ. 2513 กลับมาแสดงภาพยนตร์อีกครั้ง ช่วงปี พ.ศ. 2521- 2523 ก่อนจะเสียชีวิตเนื่องจากอุบัติเหตุทางรถยนต์ บนถนนเพชรเกษม บริเวณบ้านหนองปรง อำเภอเขาย้อย จังหวัดเพชรบุรี
ศึกนักรบกองพันปีศาจ
N.y.u.club
N.Y.U. Club
เล่ากี๋